open-index/open-wikipedia-markdown huggingface dataset:
Protektoratas

**Protektoratas** ( – 'gynėjas, globėjas'; *protegere* – 'ginti') – valstybė, kurią yra įsipareigojusi ginti stipresnė valstybė, dažniausiai mainais į įtaką ginamos valstybės valdyme. Paprastai protektoratu tampama pralaimėjus karą arba stipriai išaugus grėsmę keliančių kaimyninių valstybių galiai. Pvz., po Pasvalio sutarties Livonijos ordinas tapo LDK protektoratu, o 1717 m. ATR tapo Rusijos protektoratu. Protektoratas nuo karinio sąjungininko skiriasi tuo, kad sąjungininkai nedalyvauja vienas kito valstybių valdyme.

Protektoratu taip pat įvadijama Anglijos (1653–1659 m.) valdymo forma – iki gyvos galvos išrinkto lordo protektoriaus vadovavimas respublikai.
Tikrasis titulas

**Tikrasis titulas** () – aristokrato titulas, kuris gautas paveldint arba jį suteikiant (pvz., suteikė karalius). Priešinga titulų grupė yra pagarbumo titulai, gaunami kaip pagarbumo ženklas iš sutuoktinio arba tėvo, jei šis turi papildomų žemesnio rango titulų.

D. Britanijos ir kai kurių Europos šalių perų sistemose titulus turi atskiri asmenys, bet ne visa šeima ar giminė. Pvz., titulus *grafas de Clermont* ar *Leinsterio hercogas* turi konkretūs žmonės, bet ne jų šeimų nariai. Šiuos titulus gali paveldėti tik vienas iš galimų paveldėtojų. T.y., tikrąjį titulą vienu metu turi tik vienas žmogus.

Tuo tarpu kai kuriose Europose šalyse tą patį titulą naudoja visi šeimos nariai, pvz.: *hercogas von Sachsen*, *grafas Danneskiold-Samsoe*, *baronas Mannerheim*, *grafas Oxenstierna*, *princas von Liechtenstein*. Tokiais atvejais paprastai tas visų tokios šeimos narių titulas laikomas pagarbumo titulu, o tik šeimos galvos titulas – tikruoju titulu.

Titulai *Vesekso erlas* (*Earl of Wessex*), *Orange princas* (*Prince of Orange*), *Lježo princas* (*Prince of Liege*), *Orleano hercogas* (*Duke of Orleans*), *Velso princas* (*Prince of Wales*), *Brabanto hercogas* (*Duke of Brabant*), *Asturijos princas* (*Prince of Asturias*) laikomi tikraisiais titulais, tuo tarpu titulai *Belgijos princesė*, *Ispanijos infanta*, *Švedijos princesė* dabar yra pagarbumo titulai. Paprastai karūnos princo titulas laikomas tikruoju titulu.

## Tikrųjų titulų užrašymo ypatumai
Anglų aristokratų titulų sistemoje tikrieji titulai rašomi pradedant artikeliu *the*, o pagarbumo titulai – be šio artikelio:
* Užrašymas *The Marquess of Winchester* ir *The Earl of Derby* reiškia, kad *Vinčesterio markizas* ir *Derbio erlas* yra tikrieji titulai.
* Užrašymas *Marquess of Blandford* ir *Earl of Sunderland* reiškia, kad titulai *Blenfordo markizas* ir *Sanderlendo erlas* yra pagarbumo titulai.
Andreikiškis

**Andreikiškis** – kaimas Ukmergės rajono savivaldybėje, 3 km nuo Šešuolių. 

## Gyventojai

## Šaltiniai
Aukštagiris (Ukmergė)

**Aukštagiris** – kaimas Ukmergės rajono savivaldybėje, 3 km į šiaurės vakarus nuo Šešuolių.

## Gyventojai

## Šaltiniai
Ąžuolynė (Ukmergė)

**Ąžuolynė** – viensėdis Ukmergės rajono savivaldybėje, 2 km į pietus nuo Liaušių.

## Gyventojai

## Šaltiniai
Elliot Goldenthal

**Elliot Goldenthal** (g. 1954 m. gegužės 2 d.) – amerikiečių kompozitorius, kurio kūriniai pasižymi išradingu įvairių muzikinių stilių, žanrų ir atlikimo technikų mišiniu.

Taip pat jis yra žinomas savo muzika garso takeliams. Elliot Goldenthal yra sukūręs garso takelius tokiems filmams, kaip „Interviu su vampyru“, „Svetimas 3“, „Final Fantasy: Spirits Within“, „Frida“, „Visa griaunantis“ (*Demolition Man*), „Titas“, Across the Universe ir kitiems. Jo garso takeliai buvo ne sykį nominuoti Oskarui, Grammy apdovanojimams, Auksinio gaublio ir kt. apdovanojimams. „Fridos“ muzika laimėjo tiek Oskarą, tiek Auksinį gaublį.

1996 m. Elliot Goldenthal kartu su režisiere Julie Taymor sukūrė pirmąją savo operą, pavadintą „Grendel“ ir pasakojančią Beovulfo istoriją iš pabaisos akių.

## Nuorodos
* The Website for the Composer Elliot Goldenthal  
* IMDB: Elliot Goldenthal 
* Interviu apie „Tito“ garso takelį
Bendroji

**Bendroji** – viensėdis Ukmergės rajono savivaldybėje, 3 km į šiaurės vakarus nuo Želvos. 

## Gyventojai

## Šaltiniai
Butkūnai (Ukmergė)

**Butkūnai** – kaimas Ukmergės rajono savivaldybėje, 2 km į rytus nuo Liaušių, prie kelio . Seniūnaitijos centras.

## Gyventojai

## Šaltiniai
Dvareliškiai (Ukmergė)

**Dvareliškiai** – kaimas Ukmergės rajono savivaldybėje, 3 km į pietus nuo Želvos. 

## Etimologija

Kaimo vardas yra bendrinio žodžio *dvaras* išvestinė forma su priesaga *-išk*. Manoma, kad toks vardas sugalvotas todėl, kad aplink kaimą buvo net trys dvarai.

## Gyventojai

## Šaltiniai
Dvarniniai

**Dvarniniai** – kaimas Ukmergės rajono savivaldybėje, į šiaurės vakarus nuo Šešuolių, Šešuolių ežero pakrantėje. Yra kapinės, Šešuolių girininkija (Ukmergės MU), buvęs Šešuolių dvaras.

## Istorija

XIX amžiuje kaime buvo Šešuolių daraktorinė mokykla, neturėjusi pastovios vietos.

### Pavadinimo kilmė

Kaimo vardas tikriausiai yra kilęs nuo žodžio „dvaras“, kadangi būtent čia kūrėsi Šešuolių dvaras.

## Gyventojai

## Šaltiniai
Beržalota

**Beržalota** – kaimas Ukmergės rajono savivaldybėje, netoli kelio . Paminklas žuvusiems Didžiosios kovos apygardos Plieno rinktinės partizanams (pastatytas 1999 m.).

## Istorija

1945 m. sausį įkūrus Didžiosios kovos partizanų apygardą, Balninkų, Molėtų, Lyduokių ir Šešuolių apylinkėse veikė Alfonso Morkūno-Plieno grupė (16–30 kovotojų), o Giedraičių, Želvos, Šešuolių ir Širvintų valsčių sandūroje – Vanago dalinys (90–110 vyrų). 1999 m. liepos 25 d. Beržalotoje atidengtas paminklas Didžiosios kovos apygardos Plieno rinktinės partizanams, būrio vadui Jonui Pažūsiui-Dagiui ir Stasiui Zarembai-Beržui, čia žuvusiems 1947 m. vasario 7 d.

## Gyventojai

## Šaltiniai
Gerklinė

**Gerklinė** – kaimas Ukmergės rajono savivaldybėje, apsuptas Girelės miško. Gamtos paminklas – Gerklinės akmuo (su ženklais ir skaitmenimis). Šiame kaime 1874 m. gimė kunigas, daraktorius, visuomenės veikėjas Juozapas Būčys.

## Gyventojai

## Šaltiniai
Kazimierava (Ukmergė)

**Kazimierava** – viensėdis Ukmergės rajono savivaldybės pietryčiuose, 3 km į pietryčius nuo Liaušių, netoli kelio Šešuoliai–Želva. Įkurtas partizanų parkas.

## Istorija

Kazimieravoje žuvo Didžiosios kovos apygardos „Plieno“ ir „Voldemaro“ būrių Lietuvos partizanai. 1945 m. NKVD nustačiusi, kad veikia jungtinis šių partizanų būrys, suorganizavo grupės paieškas. Operatyvinė-karinė grupė 1946 m. sausio 22 d. susikovė su partizanų būriu. 14 žuvusių partizanų kūnai buvo atvežti į Želvą, išniekinti miesto aikštėje ir užkasti buvusiose Želvos žvyrduobėse, dar 12 kūnų rasta sudegusiuose pastatuose.

## Gyventojai

## Šaltiniai
Kertušas (Ukmergė)

**Kertušas** – kaimas Ukmergės rajono savivaldybėje, 5 km į pietvakarius nuo Šešuolių, Šešuolių giroje, prie Kertušo ežero. Į kaimą veda kelias iš Mišniūnų.

## Gyventojai

## Šaltiniai
Labeikiai

**Labeikiai** – kaimas Ukmergės rajono savivaldybėje, 4 km į šiaurės vakarus nuo Želvos, prie kelio . Yra parduotuvė. Išlikęs dvaro parkas.

## Istorija

XIX a. minimas Labeikių dvaras. Sovietmečiu dvaro parke pastatyta mokykla.

## Gyventojai

## Šaltiniai
Laukėnai

**Laukėnai** – kaimas Ukmergės rajono savivaldybėje, 2 km į pietus nuo Pilionių. Įkurtas Laukėnų telmologinis draustinis.

## Gyventojai

## Šaltiniai
Gemeliškis I

**Gemeliškis I** – kaimas Ukmergės rajono savivaldybėje, 2 km nuo Šešuolių. 

## Gyventojai

## Šaltiniai
Mateikiškiai

**Mateikiškiai** – kaimas Ukmergės rajono savivaldybėje, 4 km į pietvakarius nuo Želvos, prie kelio  ir Želvos upelio. Stūkso Mateikiškių piliakalnis, kuris vadinamas Majako kalnu, jo papėdėje 2007 m. pastatytas kryžius.

## Istorija

Senas Želvos parapijos ir valsčiaus kaimas, dabar – Šešuolių seniūnijos.

1915 m. Mateikiškiai buvo vadinami *Mateikszki*. 1923 m. čia buvo 32 sodybos su 170 gyventojų. 30-iai ūkių priklausė žemės sklypai. Kaime buvo tik 3 valakininkai, turėjo po 20-26 ha žemės.

1949 m. Mateikiškiuose buvo 190 gyventojų (88 vyrai, 88 moterys).

## Gyventojai

## Šaltiniai
Minikiai

**Minikiai** – kaimas Ukmergės rajono savivaldybės rytuose, 5 km į šiaurės vakarus nuo Želvos, netoli Siesarties upelio. Gėlavandenės klinties telkinys.

## Gyventojai

## Šaltiniai
Miškiniškiai

**Miškiniškiais** vadinami kaimai:

* Anykščių rajone:
** Miškiniškiai I,
** Miškiniškiai II;
* Ukmergės rajone:
** kaimas,
** viensėdis.
Pašešuolė

**Pašešuolė** – kaimas Ukmergės rajono savivaldybėje, 4 km į šiaurę nuo Šešuolių. 

## Gyventojai

## Šaltiniai
Paškonys (Ukmergė)

**Paškonys** – kaimas Ukmergės rajono savivaldybėje, 1 km į šiaurę nuo Liaušių. Veikia medžio anglies ir malkų gamybos įmonė.

## Gyventojai

### Žymūs žmonės
* Vytautas Bačius (1932–2020) – filologas, televizijos žurnalistas.

## Šaltiniai
Pilionys

**Pilionys** – kaimas Ukmergės rajono savivaldybėje, 5 km į pietvakarius nuo Želvos, prie kelio  ir atšakos į Liaušius. Seniūnaitijos centras. Nuo 2003 m. yra artezinis gręžinys. Netoliese stūkso Pilionių piliakalnis, yra Kazimieravos telmologinis draustinis.

## Gyventojai

## Šaltiniai
Pūsčia

**Pūsčia** – viensėdis Ukmergės rajono savivaldybėje, 3 km į rytus nuo Šešuolių.

## Gyventojai

## Šaltiniai
Miškiniškiai (viensėdis)

**Miškiniškiai** – buvęs viensėdis Ukmergės rajono savivaldybėje, 8 km nuo Želvos.

## Gyventojai

## Šaltiniai
Taurupiškis

**Taurupiškis** – kaimas Ukmergės rajono savivaldybėje, 3 km nuo Šešuolių. 

## Gyventojai

## Šaltiniai
Gursčiai

**Gursčiai** – kaimas Ukmergės rajono savivaldybėje, 3 km į rytus nuo Šešuolių.

## Etimologija

Kaimo pavadinimas atsirado nuo žmogaus, kažkada čia gyvenusio, pavardės *Gurstis*.

## Gyventojai

## Šaltiniai
Fogo sala

**Fogo sala** () – vulkaninė sala Žaliojo Kyšulio respublikoje, Pavėjinių salų grupėje, tarp Bravos ir Santjago salų. Plotas 476 km². Didžiąją salos dalį užima veikiantis Fogo ugnikalnis (2829 m, aukščiausias salyne). Verčiamasi žvejyba, žemės ūkiu (kavos auginimas, vyno gamyba). Pagrindinis miestas – San Felipė.

Fogo saloje yra 2 savivaldybės:
* San Felipės savivaldybė
* Mosteiroso savivaldybė
* Santa Katarinos savivaldybė

Salą 1460 m. atrado António Noli. Fogo sala apgyvendinta XV a. pab. 1680 m. salą nusiaubė galingas Fogo išsiveržimas.
San Filipė

**San Filipė** () – pagrindinė Fogo salos (Žaliasis Kyšulys) gyvenvietė. Su aplinkinėmis gyvenvietėmis sudaro savivaldybę. Yra uostas, oro uostas. Mieste gausu sodų, gėlynų, smėlio paplūdimių.

2005 m. nuo San Filipės savivaldybės atskirta Santa Katarina do Fogo savivaldybė.

## Šaltiniai
Paprastoji garšva

**Paprastoji garšva** (*Aegopodium podagraria*) – garšvos (*Aegopodium*) genties augalas.

Užauga iki 50-120 cm aukščio, turi šakniastiebius ir jais dauginasi vegetatyviškai. Stiebas tuščiaviduris, su briaunotomis vagelėmis. Žiedynas gana didelis, turintis apie 15-20 maždaug vienodo ilgio stipinų. Žydi gegužės – rugsėjo mėn.

Auga miškuose, krūmuose, pamiškėse, soduose. Sodininkai žino garšvą kaip vieną iš įkyriausių piktžolių, nes ji sugeba ataugti iš smulkių šaknies fragmentų. Seniau liaudies medicinoje buvo vartojamas podagrai gydyti.

Auga Lietuvoje.


Image:Illustration Aegopodium podagraria0.jpg|Požymiai
Image:Aegopodium podagraria bluetenstand.jpg|Žiedynai
Image:Aegopodium podagraria1 ies.jpg|Lapai
Uostomasis tabakas

**Uostomasis tabakas** – tabako produktas, vartojamas įtraukiant per nosį. Plačiai žinomas žargoniniu pavadinimu „snufas“ nuo angliško termino *snuff*, kuris turi šiek tiek platesnę reikšmę.

Uostomosis tabakas dar yra naudojamas gydyti kvėpavimo takų ligoms.

## Istorija

Pirmą sykį rašytiniuose šaltiniuose tabako uostymas paminėtas dar 1493 m. – indėnų paprotį uostyti tabaką aprašė vienuolis *Ramon Pane*, keliavęs kartu su Kolumbu jo antrojoje ekspedicijoje.

1561 m. prancūzų ambasadorius Portugalijoje Jean Nicot uostomojo tabako nusiuntė Prancūzijos karalienei Katerinai d’Mediči kaip siūlomą vaistą nuo migrenos.

XVII a. prasidėjo judėjimai prieš uostomojo tabako vartojimą. Popiežius Urbonas VIII pagrasino uostytojus ekskomunikuoti, o nuo 1643 m. caras Michailas I Rusijoje išleido potvarkį, pagal kurį tabako uostytojai baudžiami nosies nukirtimu. Visgi jis tebebuvo vartojamas, ir XVIII amžiuje visiškai išpopuliarėjo. Šiuo metu uostomasis tabakas įgijo aristokratų prabangos dalyko įvaizdį.

## Taip pat skaitykite
* Rapė
Narcisistinis asmenybės sutrikimas

**Narcisistinis asmenybės sutrikimas** – asmenybės sutrikimas, kuriam būdingas ypatingas dėmesio sutelkimas į save. Kaip ir turintys histrioninį asmenybės sutrikimą, turintieji narcistinį sutrikimą siekia dėmesio ir pasididžiavimo. Šie žmonės išaukština savo pasiekimus, tikisi, kad kiti juos pripažins kaip pranašesnius. Išrankūs draugams, nes mano, kad ne kiekvienas vertas būti jo/jos draugu. Stengiasi palikti kitiems puikų įspūdį, tačiau sunkiai išlaiko ilgalaikius santykius. Paprastai nesuinteresuoti kitų žmonių jausmais.

Sąvoką pirmą kartą pavartojo Heinz Kohut 1971 m.

Tarp vyrų šis sutrikimas paplitęs kiek labiau.

## Diagnozavimo kriterijai

Mažiausiai penki iš žemiau išvardintų kriterijų būtini šio sutrikimo diagnozavimui (jie turi būti visaapimantys, t. y. pasireiškiantys visuose santykiuose ir situacijose, o ne keliuose konkrečiuose atvejuose):
# milžiniškas savo reikšmingumo vertinimas
# fantazijos, kuriose vyrauja neribota sėkmė, galia, grožis ar ideali meilė
# tikėjimas, kad jis ar ji yra „ypatingas“ ir gali būti suprastas/suprasta tik kitų ypatingų žmonių
# reikalauja perdėto žavėjimosi
# naudojimasis kitais siekiant savo tikslų
# empatijos trūkumas
# pavydumas arba tikėjimas, kad kiti jam/jai pavydi
# arogantiškas elgesys

## Išnašos

## Nuorodos
* Apie sutrikimą 4degreez.com svetainėje
Priešvėjinės salos (Žaliasis Kyšulys)

**Priešvėjinės salos** (**Barlaventas**) () − šiaurinė Žaliojo Kyšulio salų grandinė, Atlanto vandenyne. Plotas 2230 km².

Barlaventą sudaro 8 vulkaninės salos:
* Šv. Antano (*Santo Antão*),
* Boa Vista (*Boa Vista*),
* San Nikolau (*São Nicolau*),
* San Visentės (*São Vicente*),
* Salis (*Sal*),
* Santa Lusijos (*Santa Luzia*),
* Rasas (*Raso*),
* Brankas (*Branco*)

Didžiausias miestas − Mindelas, kuris yra San Visentės saloje.
San Felipė

**San Felipė** ( – 'Šv. Pilypas') gali reikšti:

* San Felipė – miestas Venesueloje;
* San Felipė – miestelis Meksikoje, Žem. Kalifornijoje;
* San Felipė – miestelis Meksikoje, Jukatane;
* San Felipė – miestelis Kolumbijoje, Guainijoje;
* San Felipė – miestas Čilėje;
* San Felipė – miestas Gvatemaloje;
* San Felipė de Puerto Plata – miestas Dominikos Respublikoje;
* San Felipė – miestas Filipinuose.

**Taip pat žiūrėkite:**
* San Filipė
Mosteiroso savivaldybė

**Mosteiroso savivaldybė** () – savivaldybė Žaliajame Kyšulyje, Fogo salos šiaurėje. Centras – Mosteiroso kaimelis. Pagrndinis verslas – kavos auginimas.

1991 m. Mosteiroso savivaldybė atskirta nuo San Filipės savivaldybės.

## Šaltiniai
Lahtis

**Lahtis** – miestas pietų Suomijoje, prie Pejenės ežerų. Išvystyta medienos, mašinų pramonė, žiemos turizmas.

## Istorija

Įkurtas 1905 m.

## Sportas

Mieste yra Lahčio stadionas, o šalia įsikūrusios trys šuolių su slidėmis trasos. Lahtyje žaidžia FC Lahti futbolo klubas (anksčiau žaidė ir Reipas Lahti) bei Pelicans Lahti ledo ritulio komanda.

1997 m. mieste vyko pasaulio žaidynės.

## Šaltiniai

## Nuorodos
* Oficiali miesto svetainė (angl.)
Suvokimo durys

**Suvokimo durys** () – Aldous Huxley esė, išleista 1954 m. Kūrinyje rašoma apie jo paties patirtį, pažinimo tikslais vartojant meskaliną ir LSD.
Šiaurė

**Šiaurė** (seniau taip pat ir ***Žiemiai***) – viena keturių pasaulio šalių, esanti prieš pietus. Vakarų kultūroje laikoma pačia svarbiausia pasaulio šalimi, nes žinant ją, galima sužinoti ir kitas pasaulio šalis.
K. Lyra TSV

**Lyra TSV** – Belgijos futbolo klubas iš Lyro. 1972 m. komanda prisijungė prie Lierse SK klubo, bet tais pat metais klubas vėl atkurtas.

## Istorija

## Pasiekimai

## Sezonai

|}

## Išnašos

## Nuorodos
* Oficiali klubo svetainė
Pietūs

**Pietūs** – viena keturių pasaulio šalių, esanti prieš šiaurę. Vakarų kultūroje, pietūs žemėlapyje paprastai žymimi apačioje.
Amundseno jūra

**Amundseno jūra** – jūra, kuri priklauso Pietų vandenynui. Jūra yra prie Antarktidos Elsvorto ir Marie Byrd žemių pakrantės, tarp 100° ir 123° vakarų ilgumos.

## Geografija ir klimatas
Ribojasi su Roso ir Belingshauzeno jūromis. Jūros plotas – 98 000 km², didžiausias gylis – 585 m. Vandens temperatūra jūros svyruoja nuo 0,2 °C; iki −1,8 °C. Druskingumas siekia 32–34‰. Jūroje daug fitoplanktono. Jūrą visus metus dengia ledai. Dėl vykstančio klimato atšilimo pastebėta, kad nuo Vakarų Antarktidos ledo skydo ledynų nuolat atskyla ir į Amundseno jūrą slenka dideli ledo gabalai.

## Istorija
Jūra pavadinta garsaus norvegų keliautojo, poliarinių sričių tyrinėtojo Roaldo Amundseno vardu.

## Šaltiniai
Bigbank

**„Bigbank”** – specializuotas estiško kapitalo bankas, veikiantis Estijoje, Latvijoje, Lietuvoje, Suomijoje, Vokietijoje, Austrijoje, Ispanijoje, Olandijoje ir Švedijoje. Lietuvoje bankas teikia vartojimo paskolas, paskolas, užtikrinamas NT įkeitimu, verslo paskolas, automobilių paskolas, paskolų refinansavimo paslaugą, indėlius verslui ir privatiems, bei pirkimo išsimokėtinai paslaugas.

Visoje Bigbank grupėje dirba 560 darbuotojų (2024 m. duomenys).

Bendrovės nuosavas kapitalas iki 2024 m. pabaigos padidėjo iki 269,8 mln. eurų, o paskolų ir indėlių portfelis – atitinkamai iki 2,2 mlrd. ir 2,4 mlrd. eurų. 

## Istorija
* Bendrovė buvo įkurta 1992 m. Tartu mieste, Estijoje.
* 1993 m. buvo atidarytas pirmasis klientų aptarnavimo skyrius Taline, kitais metais – Pernu mieste.
* 1996 m. bendrovė įsteigė dukterinę įmonę Latvijoje.
* 1997 m. bendrovė tiek Estijoje, tiek Latvijoje pradėjo naudoti prekės ženklą BIG (bendrovės pavadinimo AS Balti Investeeringute Grupp trumpinys).
* 2004 m. BIG pateikė paraišką kredito įstaigos veiklos licencijai gauti. Tais pačiais metais Talino vertybinių popierių birža pradėjo prekiauti BIG obligacijomis.
* 2005 m. BIG suteikta kredito įstaigos veiklos licencija ir nuo rugsėjo 28 d. Estijoje ėmė veikti kaip kredito įstaiga (bankas). Naujasis bendrovės pavadinimas – Balti Investeeringute Grupi Pank AS.
* 2006 m. Estijoje pasiūlyta terminuotųjų indėlių paslauga.
* 2007 m. bendrovė įsteigė filialą Lietuvoje, kuris pirmasis pradėjo veiklą naudodamas BIGBANK prekės ženklą.
* 2008 m. visose šalyse pradėtas naudoti vieningas tarptautinis prekės ženklas BIGBANK, o oficialus bendrovės pavadinimas pasikeitė į Bigbank AS. Tais pačiais metais pradėta siūlyti terminuotųjų indėlių Suomijoje kaip tarptautinė („cross-border“) paslauga.
* 2009 m. Bigbank atidarė filialą Suomijoje ir pradėjo siūlyti terminuotuosius indėlius kaip tarptautinę („cross-border“) paslaugą Vokietijoje.
* 2010 m. Bigbank pradėjo siūlyti terminuotuosius indėlius kaip tarptautinę („cross-border“) paslaugą Austrijoje. Tais pačiais metais Bigbank pradėjo teikti vartojamąsias paskolas Suomijoje.

## Nuorodos

* Oficiali Bigbank svetainė Lietuvoje 

## Išnašos
Tachionas

**Tachionas** (gr. ταχυς, tachys – *greitas*) – hipotetinė už šviesą greitesnė dalelė. Dauguma fizikų visgi mano, jog tokios dalelės negalimos, nes jų egzistavimas nesuderinamas su  žinomais fizikos dėsniais. Jei tachionai visgi būtų eksperimentiškai aptikti, tai sukeltų nemažą krizę fizikos moksle. 2011 m. CERN  buvo stebėta lyg ir greičiau už šviesą skriejusi dalelė, tačiau vėliau buvo paskelbta, jog tai eksperimento klaida.

## Šaltiniai
Motinos-kekšės kompleksas

**Motinos-kekšės kompleksas** - Froido psichoanalizėje naudojama sąvoka apibūdinti psichologinį kompleksą, pasitaikantį pas vyrus ir kurio pagrindu laikomas vyrų polinkis skirstyti moteris į šventas (idealizuojamas) ir nuodėmingas (niekinamas). Pasak Froido psichologijos, toks kompleksas dažnai išsivysto pas žmones, turėjusius šaltus santykius su motina. Tokie vyrai linkę grupuoti moteris į „motinas“ ir „kekšes“. Šį kompleksą turintys vyrai dažnai mergina moteris, panašias savo savybėmis į jų motiną, tikėdamiesi patenkinti savo vaikystėje nepatenkintą artumo poreikį. Dažnai žmoną toks vyras traktuoja kaip motiną (krikščioniškoji Madona), ir kaip objektą, kuriam lytinis potraukis neįmanomas, vyro supratimu meilė ir seksas negali būti derinami kartu, todėl jis vengia lytinių santykių su žmona, nes tai pasąmonėje suvokiama kaip kraujomaiša. Savo seksualumą toks vyras nukreipia į „nešvarias“ ir „blogas“ moteris.

## Nuorodos
* Motinos - kekšės komplekso interpretacija, anglų k.
Cristian Riveros

**Kristianas Rivjerosas** (*Cristian Miguel Riveros*; g. 1982 m. spalio 16 d.) – buvęs Paragvajaus futbolininkas, nacionalinės rinktinės saugas.

## Karjera

2010 m. gegužės 11 d. pasirašė trejų metų sutartį su Sunderland klubu. 
: 2011 m. liepos 6 d. iki sezono pabaigos buvo išnuomotas Turkijos Kayserispor klubui.

## Rinktinė

Su rinktine dalyvvo , ir 2007 m. Copa America čempionate.

## Dalyvavimas čempionatuose

|}

## Laimėjimai
;
* Copa America, 2 vieta: 2011

## Išnašos

## Nuorodos
*
RRC Tournaisien

**RRC Tournaisien** – buvęs Belgijos futbolo klubas iš Turnė miesto. 2002 m. prisijungė prie *RUS Tournaisienne* klubo į RFC Tournai klubą.

## Istorija

## Pasiekimai

## Išnašos

## Nuorodos
* Klubo archyvas
RCS Verviétois

**RCS Verviétois** – Belgijos futbolo klubas iš Vervjė miesto.

## Istorija

## Pasiekimai

## Sezonai

|}

## Lietuviai
* Gvidas Grigas, gynėjas, (2012–2013 m.)

## Išnašos

## Nuorodos
* RSSSF duomenų bazė
Tarptautinė raudonoji knyga

**Tarptautinė raudonoji knyga** (), pirmą kartą sudaryta 1963 m., yra Pasaulinės gamtos organizacijos administruojamas rūšių sąrašas, kuriame pateikiama informacija apie kiekvienos iš jų populiaciją ir išlikimui kylančias grėsmes. 2012 m. birželio mėnesio duomenimis, sąraše yra 63 837 rūšys, tarp kurių 19 817 gresia išnykimas (41% amfibijų, 33% koralų, 25% žinduolių, 13% paukščių ir 30% spygliuočių).

Apie kiekvieną rūšį, įtrauktą į šią Tarptautinę raudonąją knygą, pateikiami tokie duomenys: pavadinimas lotynų ir anglų kalbomis, sistematinė priklausomybė, paplitimas, populiacijos dydis, gyvenamoji vieta, ligšiolinės ir siūlomos apsaugos priemonės, individų skaičius nelaisvėje (zoologijos ir botanikos soduose), gebėjimas veistis, svarbiausieji literatūros šaltiniai.

Siūlymus įtraukti į Tarptautinę raudonąją knygą arba iš jos išbraukti teikia mokslinės organizacijos, įstaigos, mokslininkai. Rūšis išbraukiama iš Tarptautinės raudonosios knygos, tik praėjus jos išnykimo pavojui.

## Taip pat skaitykite
* Lietuvos raudonoji knyga

## Šaltiniai

## Nuorodos
* Tarptautinė raudonoji knyga
Sergio Agüero

**Serchijus „Kun“ Agueras** (; g. 1988 m. birželio 2 d.) – Argentinos futbolininkas, ilgametis nacionalinės rinktinės puolėjas.

## Karjera
Serchijas Agueras debiutavo Argentinos Primera divizione, CA Independiente klube turėdamas vos 15 metų ir tapo jauniausiu žaidėju, žaidusiu aukščiausioje Argentinos lygoje (prieš tai šis rekordas priklausė legidiniam Diegui Maradonai). 2011 m. liepos 28 d. persikėlė į Anglijos Manchester City klubą ir pasirašė penkerių metų sutartį su Manchester City klubu. 2012 m. su šiuo klubu laimėjo Anglijos Premjer lygą, lemiamose sezono varžybose prieš QPR klubą, įmušęs pergalingą įvartį pačioje rungtynių pabaigoje. 2021 m. perėjo į „FC Barcelona“, bet sezono pradžioje dėl širdies ligos buvo priverstas baigti karjerą.

## Rinktinės
2007 m. jaunimo iki 20 m. pasaulio futbolo čempionate Agueras nuvedė Argentinos rinktinę iki pirmosios vietos. Jis tapo rezultatyviausiu turnyro žaidėju (6 įvarčiai) ir išrinktas geriausiu žaidėju.

2008 m. su rinktine laimėjo auksą Pekino olimpinėse žaidynėse. 2021 m. tapo Copa America nugalėtoju.

## Laimėjimai

; Atlético Madrid
* UEFA Intertoto taurė: 2007 m.
* UEFA Europos lyga: 2009–10 m.
* UEFA Supertaurė: 2010 m.

; Manchester City
* Premier League: 2011–12, 2013–14, 2017–18, 2018–19, 2020–21 m.
* FA taurė: 2018–19 m.
* EFL taurė: 2013–14, 2015–16, 2017–18, 2018–19, 2019–20, 2020–21 m.
* FA Community Shield: 2012, 2018, 2019 m.

; Argentina
* Vasaros olimpinės žaidynės: 2008 m.
* FIFA U-20 pasaulio taurė: 2005, 2007 m.

## Dalyvavimas čempionatuose

|}

## Išnašos

## Nuorodos
*
Kosmetika

**Kosmetika** – bendras pavadinimas medžiagoms, naudojamoms pakeisti, puoselėti, pagražinti žmogaus kūno išvaizdą (odos, plaukų, nagų būklę ar kvapą). Kosmetika paprastai vadinami odos priežiūros kremai, losjonai, pudros, kvepalai, lūpdažiai, rankų ir kojų nagų lakas, akių ir veido kosmetikos priemonės, plaukų dažai, plaukų želė ir lakas, dezodorantai, vonios aliejai ir druskos ir kiti panašūs produktų tipai. Jų naudojimas yra labai plačiai paplitęs, ypač – tarp vakarietiškosios kultūros moterų.

Kosmetikos rinkoje šiuo metu dominuoja nedidelis skaičius tarptautinių korporacijų, kurių daugumos kilmė siekia XX a. pradžią.

## Istorija

Pirmasis archeologinis kosmetikos naudojimo įrodymas yra iš senovės Egipto ir datuojamas maždaug 4000 m. pr. m. e. Kosmetiką taip pat naudojo senovės graikai ir romėnai.

Senasis testamentas aprašo kosmetikos naudojimą tarp žydų (pvz., 2 Karalių 9:30), tas laikotarpis apytiksliai datuojamas 840 m. pr. m. e.

Viduramžiais ir renesanso laikotarpiu vakarų Europoje kosmetikos vartojimas buvo ypač paplitęs, tačiau apsiribojo aukštesniosiomis klasėmis.

Tam tikrais istorijos laikotarpiais į kosmetiką būdavo žiūrima neigiamai. Pavyzdžiui, XIX a. Anglijoje ją naudodavo daugiausiai tik prostitutės, o karalienė Viktorija viešai pasmerkė veido dažymą kaip netinkamą ir vulgarų paprotį, priimtiną tik aktoriams. Adolfas Hitleris taip pat manė, kad kosmetika tinkama tik klounams, o ne aukštesniosios rasės moterims.

Ilgą laiką nesant jokio kosmetikos gamybos reguliavimo mechanizmo, dalis kosmetinių priemonių būdavo pavojingos ar ypač pavojingos sveikatai. Į egiptiečių ir romėnų kosmetikos sudėtį įėjo nuodingas elementas gyvsidabris, o dažnai ir švinas. Renesanso laikotarpiu tarp aukštesniosios klasės vyrų ir moterų buvo paplitusi veidą balinanti pudra, gaminama iš „baltojo švino“. Ankstyvojo XX a. akių tušas kartais sukeldavo net aklumą.

Iki XX a. vidurio kosmetikos naudojimas išplito beveik visose pasaulio kultūrose.

## Nuorodos
* Kosmetikos gaminiams - griežtesni reikalavimai
Madagaskaro vėliava

Dabartinė **[[Madagaskaras|Madagaskaro]] vėliava** sukurta 1958 m. spalio 14 d., kai buvo likę dveji metai iki šalies nepriklausomybės.

Vėliavą sudaro horizontalios raudona ir žalios spalvos, o kairiajame šone yra balta spalva.
Raudonoji knyga

**Raudonąja knyga** vadinami retų augalų ir gyvūnų, kuriems gresia išnykimas, sąrašai:

* Tarptautinė raudonoji knyga;
* Lietuvos raudonoji knyga.
Paprastoji šunažolė

**Bromus glomeratus* 
**Festuca glomerata* 
**Koeleria dactylis* 
**Limnetis glomerata* 
**Phalaris glomerata* 
**Trachypoa vulgaris* 

**Paprastoji šunažolė** (*Dactylis glomerata*) – miglinių (*Poaceae*) šeimos, šunažolių (*Dactylis*) genties žolinis augalas. Lietuvoje dažna, naudojama gyvulių pašarui, auginama pievose ir ganyklose, gerai atželia nušienauta.

Daugiametis augalas, sudarantis stambius kerus. Stiebas 50–90 cm aukščio, kartais ir ilgesnis, prie pamato išlinkęs ar status. Lapai ilgi, gana platūs, skiauterėti, su ilgu ir smailiu liežuvėliu. Šluotelė neilga, stati, vienašalė. Šluotelės apatinė šakelė atokiai nuo kitų, visa šluotelė ryškiai kupetuota. Varpažvyniai gana kieti, nepersišviečiantys, apatinis varpažvynis vienagyslis. Apatinė žiedažvynio, kaip ir varpažvynių, nugarėlė apaugusi standžiomis blakstienomis. Žydi birželio, liepos mėnesiais. Vaisiai – žvynagrūdžiai, padengti persišviečiančiais, baltais arba sidabriškai pilkais žiedažvyniais.

## Šaltiniai
Žirardvilis

**Žirardvilis** () – miestas JAV, Pensilavanijos valstijoje, į pietvakarius nuo Vilksbaro. 1,7 tūkst. gyventojų (2000 m.).

Pradėjo kurtis 1832 m. XIX a. pab. Žirardvilyje apsigyveno lietuvių. 1898 m. buvo ~100, 1954 m. skaičius išaugo dešimt kartų. Veikė lietuvių draugijos. Smukus anglies pramonei daugelis lietuvių išsikėlė į kitus miestus.
Vinstonas-Seilemas

**Vinstonas-Seilemas** () – miestas JAV pietryčiuose, Šiaurės Karolinos valstijoje, Pjedmonto plynaukštėje, įeina į Grynsboro aglomeraciją. 229 tūkst. gyventojų (2010 m.). Tabako, trikotažo, baldų, tekstilės, elektrotechnikos pramonė. Veikia du universitetai (įkurti 1834 ir 1892 m.).

Vinstonas-Seilemas susidarė 1913 m. susijungus Vinstono ir Seilemo miestams.
Vitorija da Konkista

**Vitorija da Konkista** () – miestas Brazilijos rytuose, Bajos valstijoje, į pietvakarius nuo Salvadoro. 308,2 tūkst. gyventojų (2007 m.). Maisto (ypač cukraus) pramonė.

## Istorija

Iki 1944 m. miestas vadinosi tiesiog **Konkista**.
Žiu

**Žiu** () – upė Pietų Rumunijoje; Dunojaus kairysis intakas. Prasideda dvejomis ištakomis (Rytų Žiu ir Vakarų Žiu) Pietų Karpatuose. Teka pradžioje į pietvakarius, Karpatų kalnais, vėliau pasuka į pietryčius ir teka Dunojaus žemupio lyguma. Žemupio vaga labai vingiuota.

Didžiausias intakas – Motra (dešinysis).

Upės vanduo naudojamas drėkinimui. Prie Žiu upės įsikūrę šie miestai: Petrošanis (prie R. Žiu), Vulkanas (prie V. Žiu), Tirgu Žiu, Krajova.

## Išnašos
Žuošujus

**Žuošujus** (, 'menkas vanduo'), **Edzinas, Edzinahė** () – upė šiaurės Kinijoje. Prasideda Nanšanio kalnuose (Činghajaus provincija) **Hėjhės** ( 'juodoji') pavadinimu. Teka į šiaurę per Alašanio ir Gobio dykumas, Hesi koridoriumi. Keliomis atšakomis įteka į Gašun Nuro ir Sogo Nuro ežerus (Vidinė Mongolija).

Upė patvinsta vasarą. Žuošujaus vanduo naudojamas drėkinimui.

## Šaltiniai
Geltonasis bobramunis

**Geltonasis bobramunis** (*Anthemis tinctoria*) - astrinių (*Asteraceae*) šeimos, bobramunių (*Anthemis*) genties augalas.
 
Liežuviški ir vamzdiški žiedai geltoni. Lapai plunksniški, lapeliai plunksniškai suskaldyti, apatinė pusė plaukuota. Graižai pavieniai stiebo ir šakų viršūnėje. Vaisiai keturbriauniai, jų sparneliai siauri. Aukštis 20 – 60 cm.
Znamjanka

**Znamjanka** () – srities pavaldumo miestas Ukrainoje, Kirovohrado srityje, į šiaurės rytus nuo Kropivnyckio. 29,4 tūkst. gyventojų (2001 m.). Veikia lokomotyvų ir vagonų depas, daržovių konservų fabrikas, pieninė.

## Istorija

Znamjanka įkurta 1869 m. kaip geležinkelio stotis ir pavadinta artimiausio kaimo, kurį 1730 m. įkūrė imigrantai iš Oriolo gubernijos, vardu.

1886 m. čia gyveno 143 žmonės, o 1913 m. – 6 tūkst. Ukrainos nepriklausomybės karo ir 1917–1921 m. Sovietų Sąjungos ir Ukrainos karo metu Znamjanką kontroliavo Ukrainos Liaudies Respublika ir Cholodnyj Jaro Respublika. 1920 m. Raudonoji armija miestą užėmė trečią kartą. Per Holodomorą ir sovietines represijas žuvo mažiausiai 800 Znamjankos gyventojų. 1938 m. suteiktas miesto statusas.

Antrojo pasaulinio karo metais nuo 1941 m. rugpjūčio 5 iki 1943 m. gruodžio 9 d. miestas buvo okupuotas nacių.

Po Antrojo pasaulinio karo 1952 m. pastatyta nauja geležinkelio stotis, septintajame dešimtmetyje – penkių aukštų gyvenamieji namai, 1977 m. – miesto kultūros rūmai, devintajame dešimtmetyje – devynaukščiai gyvenamieji namai.

Per karą Rytų Ukrainoje karo veiksmuose dalyvavo daugiau nei 1000 Znamjankos gyventojų, 12 žuvo, vieno iš jų (Viktoro Golijaus) vardu pavadinta centrinė gatvė. Per plataus masto invaziją Znamjanka tapo prieglobsčiu keliems tūkstančiams pabėgėlių iš šalies pietryčių.

## Galerija

File:Пам'ятник паровозу в Знам'янці , 29 квітня 2023.jpg|Memorialas lokomotyvui prie geležinkelio stoties
File:Пам'ятник подіям Євромайдану , Знам'янка , 6 серпня 2023.jpg|Paminklas Euromaidano įvykiams
File:Добудований пам'ятник Шевченкові у Знам'янці , 2023.jpg|Paminklas Tarasui Ševčenkai


## Šaltiniai
Pando departamentas

**Pando departamentas** – vienas iš devynių Bolivijos administracinių vienetų, esantis šalies šiaurės vakaruose. Departamentas yra įsikūręs Amazonės upės baseine. Tai mažiausiai gyventojų turintis Bolivijos departamentas. Departamento sostinė – Kobicha.

## Pavadinimo kilmė

Departamentas pavadintas Bolivijos prezidento José Manuel Pando garbei.

## Istorija

Pando departamentas įkurtas 1938 rugsėjo 24 d. iš kolonijinių teritorijų. Iki 1924 m. departamento teritorija priklausė La Paso departamentui ir buvo žinoma *Madre de Dios* pavadinimu. 1924 m. Madre de Dios buvo atskirta nuo La Paso, 1938 m. pervadinta į kolonijines teritorijas ().

## Geografija

Šiaurėje Pando departamentas ribojasi su Brazilija, pietuose su La Paso departamentu, rytuose su Beni departamentu, vakaruose su Peru.

Departamento reljefas – žemuma.

## Hidrografija

Pando departamentas priklauso Amazonės upės baseinui. Pagrindinės upės: Akrė ir Abuna, sudarančios natūralią sieną su Brazilija, *Orthon*, *[[Madre de Dios]]*, sudaranti sieną tarp Pando ir La Paso departamentų, *Buyumanu*, *Karamanu*, *Mapiri*, *Genechiquia*, *Chipamanu*, *Raparan*.

## Klimatas

Pando departamentui būdingas karštas tropinis klimatas. Vidutinė departamento temperatūra apie 26&nbsp;°C, metinis kritulių kiekis – 1800 mm.

## Provincijos

Departamentas padalintas į 5 provincijas, 15 savivaldybių ir 51 kantoną. Departamento provincijos:
* Abuná
* Federico Román
* Madre de Dios Province
* Manuripi
* Nicolás Suárez

## Demografija

Pando departamento gyventojų skaičius sudaro 0,63 % visų Bolivijos gyventojų. Tai mažiausią gyventojų skaičių ir mažiausią gyventojų tankumą turintis departamentas. Didžioji gyventojų dalis (60,36 %) gyvena kaimuose ir apie 39,64 % gyvena miestuose.

### Etninės grupės

Departamento indėnų tautos: toromonai, pakahuarai, mačigengai ir kitos gentys.

### Gyventojų skaičiaus kaita

## Ekonomika

Pagrindinė departamento veikla – kaštainių, tarptautinėje rinkoje žinomų kaip Brazilijos riešutai, surinkimas ir eksportas į Braziliją. Taip pat Pando departamento ekonomikai svarbi latekso, kaučiuko gavyba.

Kitos ekonomikos šakos:
* žemės ūkis – auginami juka, javai, ryžiai, kakava, tropiniai vaisiai ir daržovės;
* gyvulininkystė – auginamos kiaulės, avys, arkliai, karvės;
* žvejyba;
* kalnakasyba – randamas auksas, ilmenitas, rutilas;
* prekyba su Brazilija ir kitais departamentais (eksportuojama mediena, nafta, gyvūnų kailiai).

Pando departamentas sukuria 0,9 % Bolivijos BVP.

## Turizmas

Turizmas neišvystytas. Daugiausiai gamtiniai turizmo objektai, organizuojama turistinė žvejyba, medžioklė. Departamento sostinėje Kobichoje galima aplankyti kaučiuko apdorojimo centrus.

## Šaltiniai
*  Turizmas – Pando departamentas

## Nuorodos
* Pando departamento miestai 
* Pando departamento statistikos
Tomas Staniulis (1976)

**Tomas Staniulis** (g. 1976 m. lapkričio 1 d. Palanga) – rašytojas, konsultantas, buriuotojas.

## Bibliografija
Yra išleidęs novelių knygą „Į riedantį traukinį“ (1998), romanus „Herbas ir varlės“ (2003), „Uranas-235“ (2004) bei trumposios prozos rinktinę „Diena, kurią verkiau visą“ (2008). Pirmosios lietuviškos lyderystės knygos „Dievas, kvantinė fizika, organizacijos struktūra ir vadovavimo stilius“ (2010) bendrautoris (kartu su D. Radkevičiumi). Kūryba versta į italų, vengrų, vokiečių ir anglų kalbas. 2013 metais išleido knygą "Vėjų valdovas. 7000 jūrmylių M. K. Radvilos Našlaitėlio keliais".

## Nuorodos
* Straipsnis lietuvių literatūros enciklopedijoje 
* 
*
Lowe & Partners Worldwide

„**Lowe & Partners Worldwide**“ – viena iš 3 reklamos agentūrų, priklausančių gigantui „Interpublic Group“ (Niujorkas, JAV).

„Lowe & Partners“ pajamos - 381 mln. dolerių ((2005 m., leidinio „Advertising Age“ duomenimis)). Bendrovė buvo 16-tas reklamos agentūrų tinklas pasaulyje pagal pajamas.
Lietuvoje šiam tinklui atstovauja UAB „Age reklama“, kūrybines paslaugas teikianti reklamos agentūra, Komaa narė.

## Istorija
„Lowe & Partners“ buvo eilę kartų reorganizuota ir pertvarkyta. 1999 m. „Lowe & Partners“ grupė buvo sujungta su reklamos agentūra „Ammirati Puris Lintas“ ir kartu suformavo „Lowe Lintas“. Šis žingsnis žengtas siekiant sustiprinti abejas agentūras, palyginti su jų sese „McCann Erickson“, tačiau vardas „Lintas“ jas tempė žemyn, kol 2001 m. jo atsisakyta. 2006 m. „Interpublic“ sumažino turimą atstovybių skaičių daugiau nei dvigubai.

## Nuorodos
* Oficialus „LOWE Worldwide“ tinklalapis
Žurua

**Žurua** (, ) – upė vakarų Brazilijoje (Akrės ir Amazonės valstijose); Amazonės dešinysis intakas. Prasideda Peru Anduose (Montanjoje, Divisoro kalnų pašlaitėse), Brazilijos pasienyje. Teka į šiaurės rytus. Vidurupyje ir žemupyje teka Amazonės žemuma, kur vaga labai vingiuota.

Didžiausi intakai: Humaito, Riozinjo da Liberdadė, Gregorijas, Eiru, Tarauka, Širua, Breu (dešinieji), Žurua Mirinas, Moa, Ipišuna (kairieji).

Sausio-gegužės mėnesiais Žurua patvinsta, rugpjūčio-spalio mėnesiais nusenka. Laivyba vyksta nuo Kruzeiro do Sulo miesto.

Didesnės gyvenvietės prie upės: Breu (Peru), Kruzeiro do Sulas, Marešal Taumaturgas, Porto Valteris, Rodrigešas Alvešas, Gvažara, Ipišuna, Eirunepė, Itamarati, Karavaris, Žurua (Brazilija). Žurua baseine gausu saugomų gamtos teritorijų bei indėnų teritorijų (Žurua vidurupio kulinų, Žurua kanamarių ir kt.).

Vietovardis kildinamas iš njeengatu žodžio *iuruã* 'atviros žiotys, pražiota burna'.

## Šaltiniai
Ziri ibn Atija

**Ziri ibn Atija** (**Ziri ibn 'Atiyya ibn Abd Allah ibn Tabādalt ibn Muhammad ibn Khazar az-Zanātī al-Maghrāwī al-Khazarī**, m. 1001 m.) – pirmasis Magravų dinastijos Maroko sultonas, valdęs nuo 987 m. iki mirties 1001 m.

## Istorija
Žlugus Idrisidų dinastijai, Marokas atiteko Kordobos Omejadų kalifatui. 987 m. kalifas Hišamas II (Hisham II) Fesui, Tlemsenui vadovauti paskyrė berberų genties Zenata karalių Ziri ibn Atiją. 991 m. jis užkariavo visą Magrebą ir buvo nuvykęs į Kordobą, kur jam suteikė vizirio titulą, bet grįžęs namo jis save vadino emyru. 994 m. sostinę iš Feso jis perkėlė į naujai pastatytą miestą Udždą. 996 m. Ziri sukilo prieš Omejadus ir visi jų valdininkai buvo išvyti į Ispaniją. Kitais metais ispanų armija persikėlė į Afriką ir prie Tanžero po dviejų pralaimėtų mūšių Ziri teko bėgti. Feso gyventojai uždarę vartus jo neįsileido, bet 998 m. spalio 13 d. įsileido ispanus. Ziri ibn Atija pabėgo į Sacharą, ten subūrė Zenata berberų gentis, užėmė Tiaretą ir norėjo užkariauti visą vakarų Alžyrą, priklausantį Fatimidams. Bet 1001 m. Ziri mūšyje buvo sužeistas ir mirė.

## Nuorodos
* ''Musulmonų vadovai''
Raukšlinis žiūrytis

**Raukšlinis žiūrytis** (*Tremella mesenterica*) – žiūrytinių šeimos grybų rūšis.

Vaisiakūniai nedideli, 2-5 (6) cm skersmens, apskritos, netaisyklingos formos, garbanoti giliai raukšlėti, smegenų pavidalo, gniužulai. Jauni būna oranžiškai geltoni, sendami išblunka iki sieros geltonumo, gelsvos, balsvos spalvos, drebučių konsistencijos.
Trama drebutinė, vėliau – minkšta, o sena – net ištižusi, suglebusi.
Sporos 9-12 x 8-10 μm.

**Būdingi požymiai**: geltoni, oranžiniai, garbanoti gniužulai, drebučių konsistencijos.

Padžiūvę, palijus arba po nedidelių šalčių (iki -10&nbsp;°C) vėl atgyja, auga toliau.
Auga miškuose, parkuose ištisus metus, net žiemą, ant suverstų lapuočių medžių, ypač ant drebulės, beržo šakų, stuobrių, išvartų. Nevalgomas, labai dažnas.

## Literatūra

* Lietuvos grybų atlasas, Vincentas Urbonas, Kaunas, LUTUTĖ, 2007, ISBN 978-9955-692-59-1, p. 480
Leo Burnett Worldwide

**Leo Burnett Worldwide** – tarptautinė reklamos agentūra, įkurta Didžiosios depresijos metais 1935 m., viena didžiausių ir sėkmingiausių reklamos bendrovių pasaulyje. Jos klientai – „McDonald’s“, „Coca-Cola“, „Walt Disney“, „Marlboro“, „Kellogg’s“, „Tampax“, „Nintendo“, U. S. Army, „Philips“, „Samsung“, „Visa“, „Wrigley’s“, „Hallmark“ ir kt. „Leo Burnett Worldwide“ turi 97 atstovybes 84 šalyse (atstovas Lietuvoje – UAB „Leo Burnett Vilnius“).

## Istorija
„Leo Burnett Worldwide“ įsteigė reklamos pasaulio legenda Leo Burnett (g. St. Johns, Michigane), studijavęs žurnalistiką Mičigano universitete, reporteris ir tekstų kūrėjas daugybėje bendrovių iki 1930 m. Manoma, kad pirmasis kūrybingas Leo Burnett reklamos sprendimas buvo obuolių krepšys, kuris buvo pastatytas bendrovės priimamajame. Obuolys iki šiol yra žinomas Leo Burnett simbolis, vėliau pakeistas į ranką, siekiančią žvaigždžių. Leo Burnett sakė – „Kuomet sieki žvaigždžių, gali jų ir nepasiekti, bet taip pat neliksi ir pilnom rankom dumblo“.

1950-ieji buvo lūžio metai Leo Burnett bendrovės istorijoje. Tais metais bendrovė gavo du didelius reklamos projektus – „Kellog's“ ir „P&G“. Leo Burnett sukūrė „Tony the Tiger“ reklamą „Kellog’s“ dribsniams. Po 49-erių metų, ši reklama buvo pripažinta vienu iš dešimties 20-ojo amžiaus ikonų. 1997 m. „Leo Burnett Worldwide“ pakeitė savo prekės ženklą į rašytines raides Leo Burnett, tačiau 2002 m. grįžo prie žvaigždžių.

## Leo Burnett Kunstinäitused
2001 Leo Burnett agentūra kuravimo žinutę Italijos tapytojo Umberto Pettinicchio parodą, su fotografo Steve'as McCurry Lozanoje Šveicarijoje.

## Nuorodos
* Oficialus „Leo Burnett“ tinklalapis
Namelis prerijose (mini serialas)

**Namelis prerijose** () – JAV televizijos mini serialas, sukurtas 2005 metais. Pradėtas rodyti per ABC, kaip dalis „Nuostabiojo Volto Disnėjaus pasaulio“ serijų. Sukurta 6 serijos, kurios taip pat išleistos DVD pavidalu.

## Pagrindiniai aktoriai
: *Aktorius – vaidmuo*
* Cameron Bancroft – Čarlzas Ingolsas
* Erin Cottrell – Karolina Ingols
* Kyle Chavarria – Laura Ingols Vailder
* Danielle Chuchran – Meri Ingols
* Gregory Sporleder – ponas Edvordsas

## Siužetas
Siužetas paremtas Lauros Ingalls Wilder knygomis „Namelis prerijose“ ir „Namelis Big Woods’e“.
Bioakumuliacija

**Bioakumuliacija** – nuodingos medžiagos organizme susikaupimas, kai į organizmą ji patenka greičiau (didesniu kiekiu) nei yra iš jo pašalinama.

Kuo didesnė tokios medžiagos pusėjimo trukmė, tuo didesnis chroniško apsinuodijimo pavojus, net jei nuodingos medžiagos koncentracija aplinkoje yra maža, tačiau toje aplinkoje būnama ilgesnį laiką.

Keli bioakumuliuotis linkusių žmogui nuodingų medžiagų pavyzdžiai: metilgyvsidabris, tetraetilšvino junginiai, DDT, stroncis-90, vitaminas A ir kt.

Kai kurios gyvūnų rūšys pritaiko bioakumuliaciją kaip gynybos mechanizmą: misdami nuodingais augalais arba gyvūnais, jie sukaupia pakankamai nuodų, kad atbaidytų plėšrūnus. Vienas pavyzdžių - *[[Manduca sexta]]* rūšies vikšras, mintantis tabako lapais ir sukaupiantis didelį kiekį nikotino.
Lapienis žiūrytis

**Lapienis žiūrytis** (*Tremella foliacea*) – žiūrytinių šeimos grybų rūšis.

Vaisiakūniai vidutinio dydžio. Gniužulai 3-10 (12) cm skersmens, raukšlėti, netaisyklingai plokšteliški, skiautiškai klostėti, padžiūvę susitraukia, smegenų pavidalo, vandeningi, rudi, rausvai rudi, violetinio atspalvio.
Trama drebučių konsistensijos, šviesiai ruda, be ypatingo skonio ir kvapo.
Sporos 8-12 x 7-9 μm.

**Būdingi požymiai**: drebutinis, rudas netaisyklingas susiraizgiusių skiaučių gniužulas.

Auga ant papuvusių lapuočių, spygliuočių virtuolių, kelmų, stuobrių, stambesnių šakų. Nebijo šalnų. Neretas. Kai kuriose šalyse valgomas, menkavertis, tinka salotoms paįvairinti.

## Literatūra
**Lietuvos grybų atlasas**, Vincentas Urbonas, Kaunas, LUTUTĖ, 2007, ISBN 978-9955-692-59-1, p. 481
Žutaji

**Žutaji** () – upė vakarų Brazilijoje, Amazonės valstijoje; Amazonės dešinysis intakas. Prasideda Amazonės žemumoje ir teka ja labai vingiuodama. Įteka Amazonėn ties Žutaji miestu.

Didžiausi intakai: Kopatana, Patis (kairieji), Bija, Mutunas, Riozinjas (dešinieji).

Krantai pelkėti, apaugę Amazonijos selva. Upė patvinsta kovo–birželio laikotarpiu. Žutaji žemupys laivuojamas. Didesnės gyvenvietės prie Žutaji: Nona Vida, Bon Futuras, Boka do Mutunas, Tamandua, San Pedras, Porto Seguras. Aukštupys yra Žavari slėnio indėnų rezervate, taip pat keletas mažesnių įsteigta šalia Žutaji upės (Makarauno, Eštrela da Paso).

## Šaltiniai
Snoop Dogg's Doggystyle

**Snoop Dogg’s Doggystyle** – 2001 metų JAV pornografinis filmas, sukurtas hip-hop stiliumi. Tai pirmasis filmas suaugusiems, įtrauktas į Billboard muzikos video pardavimų sąrašą. Filmo scenos filmuotos JAV reperio Snoop Dogg namuose Kalifornijoje, o muzikos takelyje skamba Mystikal, Ice-T, Too Short, Yukmouth ir kitų hip – hop atlikėjų muzika. Filmą prodiusavo ir skandalingasis režisierius, leidėjas Larry Flint, filmas susilaukė didelės sėkmės, nors pats Snoop Dogg filmo scenose nedalyvavo.

## Filmo muzika
* „Let’s Roll“ – papildoma
* „Dogghouse“
* „One More Switch“ – papildoma
* „P*** Sells“
* „Fatal Attraction“ – papildoma
* „In Love with a Thug“
* „G’d Up“
* „Pump Your Brakes“
* „Now We Lay 'Em Down“
* „Tha G In Deee“
* „Don’t Tell“
* „Give It 2 'Em Dogg“
* „Nigga Sayin' Hi“ – papildoma
* „Tha' East Sidaz“
Almiza ibn Ziri

**Almiza ibn Ziri** (m. 1026 m.) – antrasis Magravų dinastijos Maroko sultonas, valdęs nuo 1001 m. iki mirties 1026 m. Almiza ibn Ziri buvo Ziri ibn Atija sūnus.

## Istorija
Po Ziri ibn Atija mirties, Zenata berberų genties vyriausieji Maroko sultonu paskelbė jo sūnų Almizą. Šis sudarė taiką su Kordobos kalifatu ir 1002 m. Kordobos emyras Almansuras (Al-Mansur Ibn Abi Aamir) perdavė Almizui Fesą, bei paskyrė vakarų Magrebo sultonu. Jo vadovavimo metais šalyje buvo taika. Almiza ibn Ziri mirė 1026 m. Fese.

## Nuorodos
* ''Istorinis žodynas''
* ''Musulmonų vadovai''
KK127

**Krašto kelias 127** – kelias, jungiantis Babriškes, Varėną ir Eišiškes. Kelio ilgis – 46,78 kilometro.

Prasideda Eišiškėse, atsišakodamas nuo kelio . Eina per Šalčininkų ir Varėnos rajonų teritorijas. Užsibaigia šalia Babriškių kaimelio įsijungdamas į kelią .

Svarbiausios gyvenvietės: Eišiškės, Kalesninkai, Vydeniai, Varėna, Senoji Varėna. Kelias kerta šias upes: Verseką, Derėžnyčią, Merkį. Nemažą atkarpą eina Dainavos giria.


Riliškiai (Varėnos r.).JPG|Vinguriuota kelio atkarpa Riliškių apylinkėse.
Vaizdas:KK127, Barčiai.JPG|Kelias per Barčius.
Jacopo Peri

**Jacopo Peri** (1561 m. rugpjūčio 20 d.– 1633 m. rugpjūčio 12 d.) buvo italų kompozitorius ir dainininkas pereinamuoju laikotarpiu tarp renesanso ir baroko stilių ir dažnai vadinamas operos išradėju. Jis parašė pirmąjį darbą, kurį galima pavadinti opera šiandien, operą „Dafnė“ (apie 1597), taip pat pirmąją operą, kuri išliko iki šių dienų, operą „Euridikė“ (1600).

Peri greičiausiai gimė Romoje, tačiau studijavo Florencijoje su Cristofano Malvezzi, ir dirbo keliose vietinėse bažnyčiose kaip vargonininkas ir giesmininkas. Po to dirbo Mediči šeimai kaip tenoro dainininkas, o vėliau kaip kompozitorius.

XV a. 9 – ame dešimtmetyje, Peri pradėjo dirbti su Jacopo Corsi, pagrindinį muzikos remėją Florencijoje. Jie manė, kad dabartinis menas nusileido klasikiniams graikų ir romėnų darbams ir nusprendė pabandyti „perdaryti“ graikų tragediją pagal savo supratimą. Ir, kartu su poetu Ottavio Rinuccini sukūrė „Dafnę“. Peri su Rinuccini toliau bendradarbiavo kuriant „Euridikę“, kuri pirmą kartą buvo atlikta 1600 m. spalio 6 d. ir išgyveno iki šių laikų (tačiau ji retai atliekama, ir yra labiau svarbi kaip istorinis įvykis).

Peri sukūrė dar kelias operas, dažnai kartu su kitais kompozitoriais, tačiau nei vienas jo kūrinys šiandien nėra atliekamas. Net prieš jo mirtį, Peri operinis stilius atrodė pakankamai senamadiškas palyginus su to meto jaunaisiais kompozitoriais, tokiais kaip Claudio Monteverdi, tačiau Peri įtaka šiems kompozitoriams buvo didelė.